ai4bharat/Pralekha huggingface dataset:
سماجی انصاف اور تفویض اختیارات کی وزارت
مہارشٹر میں صفائی کارکنان کی حفاظت اور سلامتی
نئی دہلی،30- نومبر 2021/ مہاراشٹر سمیت تمام ریاستوں/مرکز کے زیر انتظام علاقوں کو احکامات  جاری کئے گئے ہیں اور اس طرح انہیں مشورہ دیا گیا ہے کہ وہ کووڈ-19 کے حفاظتی اقدامات پر صفائی کارکنان کی واقفیت کو یقینی بنائیں اور ا س سلسلہ میں رہنما خطوط پر عمل کریں۔ایڈوائزری دیگر امور کے ساتھ درج ذیل امور کا احاطہ کرتی ہے:
- میونسپل فرنٹ لائن جنگجوؤں کی حفاظت اور فلاح و بہبو د کو یقینی بنانا۔ صفائی کارکنان کو پی پی ای سیفٹی کٹس فراہم کرنے کےساتھ ساتھ ہیلتھ چیک اپ او رباقاعدہ اجرت کی ادائیگی چاہے وہ لاک ڈاؤن کی وجہ سے کام پر رپورٹ کرنے سے قاصر ہوں۔
- کووڈ-19 وبا کے دوان کچرے کے محفوظ سے جمع کرنے، ٹریٹمنٹ اور نبٹارے کے لئے کووڈ -19 وبا کےد وران محفوظ پینے کے پانی کی سپلائی اور صفائی خدمات کو یقینی بنانا۔
- iii. صفائی کارکنان سمیت کووڈ-19 مریضوں کے علاج /تشخیص/کورنٹائن کے دوران پیدا ہوئےکچرے کا انتظام،ٹریٹمنٹ اور نبٹارے کو یقینی بنانا۔وہیں دیگر باتوں کے ساتھ ساتھ ٹھو س کچرے کے انتظام، ٹریٹمنٹ اور نبٹارے کےلئے رہنما خطوط بھی دیئے گئے ہیں۔
حکومت نے ہاتھ سے صفائی کرنے والوں  کے طور پر ملازمت دینے پر پابندی عائد کردی ہے اور ان کے بحالی کے قوائد2013 سے متعارف کیا ہے۔ جس کے تحت آجر کے لئے حفاظتی سامان آلات فراہم کرنا اور قوائد میں بیان کردہ حفاظتی تدابیر کو یقینی بنانا لازمی ہے۔ان قوائد کے تحت ، گٹر یاسیپٹک ٹینک کی صفائی میں مصروف کارکنان کو بھی دس لاکھ روپے کا انشورنس کور فراہم کرنے کی ضرورت ہے۔جس کے لئےپریمیم اجر ادا کرے گا۔
اس بات کی معلومات سماجی انصاف اور تفویض اختیارات کے وزیر مملکت جناب رام داس اٹھاولے نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-14007
(Visitor Counter : 87
ٹیکسٹائلز کی وزارت
ایم ایم ایف ملبوسات، ایم ایم ایف ٹیکسٹائل اور ٹیکنیکل ٹیکسٹائل کی مصنوعات کے لیے تازہ درخواستیں طلب کرنے کے لیے پی ایل آئی اسکیم کا دوبارہ آغاز
ٹیکسٹائل کی وزارت نے صنعت سے متعلق اسٹیک ہولڈروں کی درخواستوں کو مد نظر رکھتے ہوئے ایم ایم ایف ملبوسات، ایم ایم ایف ٹیکسٹال اور تکنیکی ٹیکسٹائل مصنوعات کے لیے پروڈکشن لنکڈ انسینٹیو  اسکیم کے تحت دلچسپی رکھنے والی کمپنیوں سے درخواستیں طلب کرنے کے لیے پی ایل آئی پورٹل کو 31 اگست 2023 تک دوبارہ کھولنے کا فیصلہ کیا ہے۔
نوٹیفیکیشن اور رہنما خطوط کے ذریعے پہلے مطلع کردہ تمام شرائط و ضوابط لاگو ہوں گے۔
اس سے قبل کے نوٹیفیکیشن درج ذیل ذیل ہیں:
پی ایل آئی -ٹیکسٹائل سکیم گزٹ نوٹیفکیشن مورخہ 24 ستمبر 2021
- پی ایل آئی -ٹیکسٹائل کے لیے اسکیم کے رہنما خطوط مورخہ 28 دسمبر 2021
- iii. ترمیمی گزٹ نوٹیفکیشن مورخہ 22 فروری 2022
- iv. ترمیمی گزٹ نوٹیفکیشن مورخہ 09.06.2023
- ترمیمی رہنما خطوط مورخہ 09.06.2023
نوجوانوں کے امور اور کھیل کود کی وزارت
اسپورٹس اتھارٹی آف انڈیا، ایس اے آئی، کے سبھی کوچوں کو سال میں دو مرتبہ عمر کے اعتبار سے موزوں فٹنس ٹیسٹ دینا ہوگا
اسپورٹس اتھارٹی آف انڈیانے ادارے کے سبھی کوچوں کو سال میں دو بار فٹنس ٹیسٹ دینے کے لئے کہا ہے۔ساتھ ہی ان کی ذاتی فائلوں میں اس کا ریکارڈ رکھنے کی بھی ادارے نے ہدایت دی ہے۔
وزیر اعظم جناب نریندر مودی کے ذریعے فٹنس ڈائیلاگ کے دوران 24 ستمبر 2020ء کو شروع کئے گئے عمر کے اعتبار سے موزوں فٹنس پروٹوکول کی رہنما ہدایات کے مطابق فٹنس ٹیسٹ کا تعین کیا جائے گا۔ہندوستان میں عمر کے اعتبار سے موزوں فٹنس ٹیسٹ کا پہلی مرتبہ آغاز کیا گیا ہے۔
فٹنس پروٹوکول کے جزو کے طورپر سبھی کوچوں کو درج ذیل ٹیسٹ کو کلیئر کرنا ہوگا۔
- باڈی کمپوزیشن یا جسمانی ساختیاتی جانچ-بی ایم آئی۔
- توازن سے متعلق جانچ-فلیمنگو بیلینس اینڈ ورکشاسن
- عضلاتی مضبوطی سے متعلق جانچ-پیٹ؍کور اسٹرینتھ اور نوکاسن
- عضلاتی قوت برداشت جانچ-لڑکوں ؍مردوں کے لئے پش-اَپ، لڑکیوں ؍خواتین کے لئےترمیم شدہ پش –اَپس اور دونوں کے لئے سِٹ –اَپس۔
- لچیلے پن سے متعلق جانچ-وی سِٹ ریچ ٹیسٹ۔
- ایروبک ؍کارڈیو-ویسکولر فٹنس ٹیسٹ-2.4کلو میٹر چہل قدمی؍دوڑ۔
ایس اے آئی نے ایک بیان میں کوچوں کے درمیان فٹنس کی اہمیت اور فٹنس سے متعلق جانچ کو نافذ کرنے کے اتھارٹی کے فیصلے پر زور دیتے ہوئے کہا ، اسپورٹس اتھارٹی آف انڈیا ، ماہر کوچوں کے ذریعے ایتھلیٹوں کی ٹریننگ کے لئے بنیادی طورپر ذمہ دار ہے۔میدان پر مناسب ٹریننگ دینے کے لئے کوچوں کی فٹنس ایک لازمی عنصر ہے۔ایتھلیٹوں کو ترقی کی راہ دکھانے کے لئے کوچوں کو ایک مقررہ سطح کی فٹنس برقرار رکھنے کی ضرورت ہے۔ اس لئے کوچوں کو صلاح دی گئی ہے کہ وہ پروٹوکول کے مطابق سال میں دو مرتبہ جسمانی فٹنس کا تجزیہ کریں۔
یہ فٹنس ٹیسٹ ماہرین کی ایک کمیٹی کے ذریعے تیار کئے گئے ہیں۔تفصیلی تبادلہ خیال اور جائزے کے بعد عمر کے ہر زمرے کے لئے فٹنس پروٹوکول کے تحت ان ٹیسٹ کو حتمی شکل دی گئی ہے۔
سماجی انصاف اور تفویض اختیارات کی وزارت
دویانگ جنوں میں اے ڈی آئی پی اسکیم کے تحت تیز پورم ضلع سونت پور، آسام میں ان کی سہولت کا سامان اور متعلقہ آلات تقسیم کرنے کے لئے سماجک ادھیکار کتاشیور کا اہتمام
سماجی انصاف اور تفویض اختیارات کی وزارت ، حکومت ہند کی اے ڈی آئی پی اسکیم کے تحت دویانگ جنوں میں ان کی سہولت اور آسانی کا سامان اور آلات تقسیم کرنے کے لئے کلاگوروسنگیت مہاودیالیہ، لال متی، تیز پور، سونت پور ضلع آسام میں ایک سماجک ادھیکار کتا شیور کا انعقاد کیا جائے گا۔ اس شیور کا اہتمام معذور افراد کے تفویض اختیارات کے محکمے نے ALIMCO اور سونت پور کے ضلع انتظامیہ کے اشتراک سے 20 جون 2022 کو دوپہر میں کرنے کا فیصلہ کیا ہے۔
199.60 لاکھ روپے کی مالیت کے 3445 امدادی سامان اور آلات1808 پہلے سے منتخبہ معذور افراد میں مفت تقسیم کئے جائیں گے۔ فروری اور مارچ 2022 میں سونیت پور ضلع کے مختلف علاقوں مین اے ایل آئی ایم سی او نے جائزہ کیمپ لگائے ،جہاں ان معذوروں کو امدادی سامان کے لئے منتخب کیا گیا تھا۔
سماجی انصاف اور تفویض اختیارات کی مرکزی وزیر مملکت محترمہ پرتما بھومک اس تقریب میں مہمان خصوصی ہوں گی اور نئی دہلی سے ویڈیو کانفرنس کے ذریعہ کیمپ کا افتتاح کریں گی۔ اس تقریب میں حکومت آسام کے ہاؤسنگ اور شہری امور اور آبپاشی کے وزیر جناب اشوک سنگھل ، تیز پور حلقے کے ممبر پارلیمنٹ جناب پلب لوچن داس بہ نفس نفیس موجود ہوں گے۔
اے ایل آئی ایم سی او اور سونیت پور ضلع انتظامیہ کے اعلیٰ افسران تقریب میں شریک ہوں گے۔
مندرجہ بالا ایونٹ کی لائیو سٹریمنگ کا لنک درج ذیل ہے:-
کامرس اور صنعت کی وزارتہ
تجارت، سرمایہ کاری اور تعاون سے متعلق بھارت – میکسیکو دو فریقی اعلیٰ سطحی گروپ کی پانچویں میٹنگ
نئی دہلی، 13 /اکتوبر 2020 ۔ تجارت، سرمایہ کاری اور تعاون سے متعلق دو فریقی اعلیٰ سطحی گروپ  کی پانچویں میٹنگ 9 اکتوبر 2020 کو ویڈیو کانفرنس کے ذریعہ منعقد کی گئی۔ میٹنگ کی مشترکہ صدارت حکومت ہند کے کامرس سکریٹری ڈاکٹر انوپ ودھاون اور میکسیکو حکومت کے غیرملکی تجارت کی نائب وزیر محترمہ لوز ماریا ڈیلا مورا نے کی۔ میٹنگ میں دونوں ملکوں کی مختلف وزارتوں، محکموں اورتجارتی اداروں نے حصہ لیا۔
دونوں فریقوں نے حالیہ برسوں میں بھارت اور میکسیکو کے درمیان دو فریقی تجارت اور تجارتی تعلقات میں ہوئی پیش رفت کی ستائش کی۔ دونوں فریقوں نے متعدد دو فریقی امور پر تبادلہ خیال کیا، جن میں آڈیو ویزول کو پروڈکشن، دو فریقی سرمایہ معاہدہ، زرعی مصنوعات کے لئے بازار تک رسائی، سینیٹری اور پائیٹو سینیٹری  کے سلسلے میں تعاون کا خاکہ، دونوں ملکوں کے درمیان تجارت میں تکنیکی رکاوٹوں  کے تدارک کی تدابیر، دانشورانہ املاک حقوق میں تعایون اور بھارت و میکسیکو کے درمیان سیاحت اور دونوں ملکوں کے لوگوں کے درمیان روابط کو فروغ دینے کے طور طریقوں کا پتہ لگانا وغیرہ شامل ہیں۔
میٹنگ میں متعلقہ شعبوں میں تعاون کو فروغ دینے کے لئے دو بزنس ٹو بزنس مفاہمت ناموں پر دستخط کئے گئے۔ بھارت کے الیکٹرانکس اور کمپیوٹر سافٹ ویئر ایکسپورٹ پروموشن کونسل  اور میکسیکن چیمبر آف الیکٹرانکس، ٹیلی کمیونکیشن اینڈ انفارمیشن ٹیکنالوجیز  کے درمیان ایک مفاہمت نامے پر دستخط کئے گئے۔ بھارت اور میکسیکو کے درمیان تجارتی تعلقات کو فروغ دینے کے لئے فیڈریشن آف انڈین چیمبرس آف کامرس اینڈ انڈسٹری  اور میکسیکن بزنس کونسل آف فارن ٹریڈ، انویسٹمنٹ اینڈ ٹیکنالوجی  کے درمیان بھی ایک مفاہمت نامہ پر دستخط کئے گئے۔
دونوں ملکوں نے دوا، طبی آلات، صحت خدمات، زرعی مصنوعات، ماہی پروری، خوراک کی ڈبہ بندی، ایرو اسپیس صنعت وغیرہ میں تعاون کے توسط سے بھارت اور میکسیکو کے درمیان تکمیلی صلاحیتوں کا فائدہ اٹھانے کے لئے دو فریقی تجارتی تعلقات وسعت دینے اور اس میں تنوع لانے پر متفق ہوئے۔میٹنگ کے کامیاب اختتام کے بعد مشترکہ بیان جاری کیا گیا۔
ہنر مندی کے فروغ اور صنعت کاری کی وزارت
ہر ایک ضلع میں ہنرمندی کے فروغ کا مرکز
نئی دہلی ، 13 مارچ۔ ہنرمندی کے فروغ اور صنعت کاری کے وزیر مملکت جناب آر کے سنگھ نے ایک سوال کے تحریری جواب میں آج راجیہ سبھا کو بتایا کہ ہنرمندی کے فروغ اور صنعت کاری کی وزارت ماڈل اور توقعاتی ہنرمندی مراکز کے قیام کو ملک کے ہر ایک ضلع میں فروغ دے رہی ہے۔ اس سے پہلے پردھان منتری کوشل کیندر  کے طور پر جانا جاتا تھا۔ اس کا مقصد اضلاع میں ہنرمندی کی تربیت دینا ہے۔ پردھان منتری کوشل کیندر کے قیام کے لئے پروجیکٹ سرمایہ کا 75 فیصد تک پونجی خرچ کے علاوہ پروگرام کو عمل درآمد کرنے والی ایجنسی نیشنل اسکل ڈیولپمنٹ کارپوریشن  کے ذریعے عملی مدد فراہم کرائی جاتی ہے۔ 17 جنوری 2020 کو ملک کے 707 اضلاع میں 812 پی ایم کے کے مختص کئے گئے ہیں اور مختص کئے گئے پی ایم کے کے میں سے 723 پی ایم کے کے قائم کئے گئے ہیں۔
پی ایم کے وی وائی 2016-20 کے رہنما خطوط کے تحت ہنرمندی سے متعلق سرگرمیں جیسے کوشل میلہ، روزگار میلہ، آر پی ایل کیمپ کا افتتاح وغیرہ کے لئے اراکین اسمبلی / اراکین پارلیمنٹ سمیت عوامی نمائندوں کو اس میں شامل کرنے / مشاورت کا التزام ہے۔ عوامی نمائندوں سمیت تمام شراکت داروں تک تفصیلات کی ترسیل کے لئے روزگار میلہ کے لئے آن لائن پورٹل بھی بنایا گیا ہے۔ پھر بھی دِشا  میں، جس کی صدارت کی ذمے داری اراکین پارلیمنٹ ادا کرتا ہے، اسکیم کی نگرانی کی جاتی ہے۔
آئی ایف ایس سی اتھارٹی
آئی ایف ایس سی اے نے نیشنل انشورنس اکیڈمی کے ساتھ مفاہمت نامے پر دستخط کئے
انٹرنیشنل فنانشل سروسز سینٹرز اتھارٹی نے بین الاقوامی مالیاتی خدمات مراکز  میں بیمہ کے شعبے میں صلاحیت سازی اور ہنر مند ٹیلنٹ پول فراہم کرنے کے مقصد کو حاصل کرنے کی غرض سے ، نیشنل انشورنس اکیڈمی کے ساتھ مفاہمت کی ایک یادداشت  پر دستخط کیے ہیں۔
آئی ایف ایس سی اے کا مقصد ایک مضبوط عالمی رابطہ تیار کرنا اور ہندوستانی معیشت کی ضروریات پر توجہ مرکوز کرنا اور ساتھ ہی علاقائی/عالمی سطح پر ایک بین الاقوامی مالیاتی پلیٹ فارم کے طور پر کام کرنا ہے۔ بیمہ آئی ایف ایس سی میں ایک ابھرتا ہوا شعبہ ہے، اور این آئی اے کے ساتھ مفاہمت نامہ بیمہ کے میدان میں صلاحیت کی ترقی میں بہت آگے جائیگا۔
نیشنل انشورنس اکیڈمی ایک پریمیم ادارہ ہے جو انشورنس انڈسٹری کو بہترین صلاحیتوں سے آراستہ کرنے کے لیے وقف ہے۔ این آئی اے نصاب کو وضع کرنے اور اسے مسلسل اپ گریڈ کرنے اور ہندوستان میں بیمہ صنعت میں تربیتی پروگرام فراہم کرنے میں شامل رہا ہے تاکہ ہمیشہ متحرک رہنے والے بیمہ سیکٹر کی ضروریات کو پورا کیا جا سکے۔
اس مفاہمت نامے کے تحت، انٹرنیشنل فنانشل سروسز سینٹر کے لیے مطلوبہ ہنر مند افرادی قوت فراہم کرنے کی کوشش کی جاتی ہے۔ آئی ایف ایس سی انشورنس اداروں کی ضروریات کو پورا کرنے پر توجہ دینے کے ساتھ، آئی ایف ایس سی اے نے انشورنس انسٹی ٹیوٹ آف انڈیا  کے ساتھ پہلے ہی ایک مفاہمت نامے پر دستخط کردیئے ہیں ۔
وزارت دفاع
ڈیفنس ایکوزیشن کونسل نے ہندوستانی بحریہ کی عملی صلاحیتوں کو بڑھانے کے لئے فرانس سے 26 رافیل میرین طیاروں کی خریداری کی تجاویز کو منظوری دے دی
(ہندوستانی( زمرے كے تحت خریداری تین اضافی اسکارپین آبدوزوں کے حصول كی بھی منظوری
وزیر دفاع جناب راج ناتھ سنگھ کی صدارت میں منعقدہ ڈیفنس ایکوزیشن کونسل ایم آر او( مركز کے قیام کو مناسب بات چیت کے بعد معاہدے کی دستاویزات میں شامل کیا جائے گا۔
ڈی اے سی نے ضرورت كی منظوری کو )ہندوستانی( زمرہ کے تحت خریداری كے لئے تین اضافی اسکارپین آبدوزوں کی خریداری کے لیے بھی منظوری دی جو مجگاوں ڈك ژپ بلڈرس لمیٹیڈ کے ذریعے تیار کی جائیں گی۔ زیادہ مقامی مواد کے ساتھ اضافی آبدوزوں کی خریداری نہ صرف ہندوستانی بحریہ کی مطلوبہ قوت کی سطح اور آپریشنل تیاری کو برقرار رکھنے میں مدد کرے گی بلکہ اس سے گھریلو شعبے میں روزگار کے اہم مواقع بھی پیدا ہوں گے۔یہ مجگاوں ڈك ژپ بلڈرس لمیٹیڈ کو آبدوز کی تیاری میں اپنی صلاحیت اور مہارت کو مزید بڑھانے میں بھی مدد دے گا۔
علاوہ ازیں ڈی اے سی نے سرمایہ کے حصول کے معاملات کے تمام زمروں میں مطلوبہ دیسی مواد کے حصول کے لیے رہنما خطوط وضع کرنے کی تجویز منظوری كی ہے۔ اس سے دیسی مینوفیکچرنگ کے ذریعے اہم مینوفیکچرنگ ٹکنالوجیوں اور دفاعی پلیٹ فارمز/آلات کی زندگی کے دورانیے میں 'آتم نربھر بھارت' کے مقصد كے حصول میں مدد ملے گی۔
بھارتی چناؤ کمیشن
جیت کے جلوسوں کے سلسلے میں رہنما ہدایات
الیکشن کمیشن آف انڈیا نے 8 جنوری 2022 کو گوا ، منی پور ، پنجاب ، اترپردیش اور اتراکھنڈ قانون ساز اسمبلیوں کے لئے عام انتخابات کا اعلان کیا تھا۔انتخابات کے اعلان کے ساتھ کمیشن نے کووڈ کی مدت کے دوران جیت کے جلوسوں سمیت انتخابات کے مختلف پہلوؤں کو باضابطہ بنانے کے لئے نظر ثانی شدہ وسیع تر رہنما ہدایات بھی جاری کی تھیں ۔چونکہ انتخابات کی مدت کے دوران کووڈ کی صورتحال میں بہتری آئی ہے ، اس لئے کمیشن نے صحت کی مرکزی وزارت اور ریاستی حکومتوں کے ساتھ مشاورت کرکے متعلقہ انتخابات کے اصولوں میں وقتاََ فوقتا ََ نرمی کی ہے۔
جن ریاستوں میں انتخابات ہوئے ہیں، وہاں پرکووڈ -19 کی موجودہ صورتحال کے پیش نظر کمیشن نے ووٹوں کی گنتی کے بعد یا اس کے دوران جیت کے جلوسوں پر رہنماہدایات میں نرمی کا فیصلہ کیا ہے اور جیت کے جلوسو ں پر عائد پابندی کو واپس لے لیا ہے۔تاہم یہ نرمی ایس ڈی ایم اے کی موجودہ ہدایات اور متعلقہ ضلع اتھارٹیز کے ذریعہ نافذ کئے گئے احتیاطی اقدامات سے مشروط ہوں گی۔
کامرس اور صنعت کی وزارتہ
کامرس و صنعت کے مرکزی وزیر جناب پیوش گوئل ابوظہبی کی امارات کی ایگزیکٹیو کونسل کے ممبر عالی جناب شیخ حامد بن زید النہیان کے ساتھ سرمایہ کاری سے متعلق ہندوستان متحدہ عرب امارات کے درمیان اعلیٰ سطحی مشترکہ ٹاسک فورس کی 11ویں میٹنگ کی مشترکہ صدارت کریں گے
کامرس و صنعت ، صارفین کے امور ، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل کی قیادت میں ایک وفد سرمایہ کاری سے متعلق ہندوستان اور متحدہ عرب امارات کے درمیان اعلیٰ سطحی ٹاسک فورس کی 11ویں میٹنگ کی مشترکہ صدارت کے لئے 5 اور 6اکتوبر 2023 سے متحدہ عرب امارات کا دورہ کریں گے اور یہ مشترکہ میٹنگ ابو ظہبی کی امارات کی ایگزیکٹیو کونسل کے ممبر علی جناب شیخ حامد بن زید النہیان کے ساتھ ہوگی۔عالی جناب شیخ حامد بن زید النہیان کی قیادت میں متحدہ عرب امارات کے وفد کے ساتھ صنعتی نمائندے بھی ہوں گے اور اُن سے مختلف امو رپر بات چیت ہوگی۔
دونوں ملکوں کے وفود موجودہ سرمایہ کاریوں سے متعلق چیلنجز اور مختلف امو رپر تبادلہ خیال کریں گے، جو ہندوستان میں متحدہ عرب امارات کی کمپنیوں کی طرف سے بنائے گئے ہیں اور سرمایہ کاریوں سے متعلق متحدہ عرب امارات میں ہندوستانی کمپنیوں کی طرف سے بنائے گئے ہیں۔
میٹنگ میں اب تک کی مشترکہ ٹاسک فورس کے کام کاج کے ذریعے حاصل کئے گئے نتائج کا بھی جائزہ لیا جائے گا اور دونوں فریق اقتصادی ترقی کی گنجائش کے ساتھ آپسی مفاد کے مختلف شعبوں میں سرمایہ کاری کی سہولت کاری کے لئے طور طریقے تلاش کرنا جاری رکھیں گے۔
اپنے دوروزہ دورے کے دوران مرکزی وزیر جناب گوئل باہمی میٹنگیں بھی کریں گے، تاکہ عام تجارت میں اضافہ کیا جاسکے، سرمایہ کاری کے امور کو آگے لے جایا جاسکے اور ہندوستان اورمتحدہ عرب امارات کے تعلقات کو مستحکم کرنے کے لئے تعاون کے امکانات کو بڑھایا جاسکے۔
مشترکہ ٹاسک فورس ہندوستان اور متحدہ عرب امارات کے درمیان تجارت ، سرمایہ کاری اور معاشی تعلقات کو فروغ دینے کے لئے ایک کلیدی فورم کے طورپر 2013 میں قائم کی گئی تھی۔ سرمایہ کاری سے متعلق ہندوستان اور متحدہ عرب امارات کے درمیان اعلیٰ سطحی ٹاسک فورس گزشتہ کچھ برسوں کے دوران ایک مؤثر پلیٹ فارم کے طور پر اُبھری ہے، جس کا مقصد طرفین کی طرف سے کمپنیوں کو درپیش کلیدی رُکاوٹوں سے نمٹنا ہے۔
ہندوستان اور متحدہ عرب امارات کے درمیان جامع اقتصادی شراکت داری سمجھوتے پر دستخط کے ایک سال پورا ہونے کے بعد یہ پہلی میٹنگ ہے۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 189.48 کروڑ سے تجاوز کرگئی
12 سے 14 سال کی عمر کے گروپ کے لئے 2.95 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 19,509 ہے
گذشتہ 24 گھنٹوں میں 3,205 نئے معاملات سامنے آئے
شفایابی کی شرح فی الحال 98.74 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.76 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 189.48 کروڑ  سے تجاوز کرگئی ہے۔یہ سنگ میل 2,34,46,113 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 2.95 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10405389
|
|
دوسری خوراک
|
|
10019349
|
|
احتیاطی خوراک
|
|
4850346
|
|
صف اول کے کارکنان
|
|
پہلی خوراک
|
|
18416165
|
|
دوسری خوراک
|
|
17544616
|
|
احتیاطی خوراک
|
|
7737218
|
|
12 سے 14 سال کی عمر کا گروپ
|
|
پہلی خوراک
|
|
29509889
|
|
دوسری خوراک
|
|
8040467
|
|
15 سے 18 برس کی عمر کے گروپ کے افراد
|
|
پہلی خوراک
|
|
58557194
|
|
دوسری خوراک
|
|
42656237
|
|
18سے44برس کی عمرکےگروپ کےافراد
|
|
پہلی خوراک
|
|
555870205
|
|
دوسری خوراک
|
|
479587735
|
|
احتیاطی خوراک
|
|
206637
|
|
45 سے 59 برس کی عمر کے گروپ کے افراد
|
|
پہلی خوراک
|
|
202952436
|
|
دوسری خوراک
|
|
188322961
|
|
احتیاطی خوراک
|
|
653681
|
|
60 سال سے زیادہ عمر کے افراد
|
|
پہلی خوراک
|
|
126888817
|
|
دوسری خوراک
|
|
117337981
|
|
احتیاطی خوراک
|
|
15243880
|
|
احتیاطی خوراک
|
|
2,86,91,762
|
|
کل تعداد
|
|
1,89,48,01,203
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 19,509 ہوگئی جو ملک کے مجموعی پازیٹو معاملات کا 0.05 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.74 فیصد ہے۔گزشتہ 24 گھنٹوں کے دوران 2,802 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,25,44,689 ہے۔
گزشتہ 24 گھنٹوں کے دوران 3,205 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,27,327 ٹیسٹ انجام دیئے گئے۔ ہندوستان میں اس وقت تک مجموعی طور پر 83.89 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.76 فیصد ہے۔جبکہ مثبت معاملات کی یومیہ شرح اس وقت 0.98 فیصد درج کی گئی ہے۔
کیمیکلز اور فرٹیلائزر کی وزارت
انڈیافارما اور انڈیامیڈیکل ڈیوائس 2020کانفرنس گاندھی نگرمیں 5سے 7مارچ تک منعقد ہوگی
نئی دہلی، 4 مارچ :کیمیکلز اورفرٹیلائزرس کی وزارت کے دواسازی کا محکمہ فیڈریشن آف انڈین چیمبرس آف کامرس اینڈانڈسٹری  کے اشتراک سے پانچ سے سات مارچ کے دوران گجرات کے گاندھی نگرمیں انڈیافارما 2020اورانڈیامیڈیکل ڈیوائس 2020کانفرنس اورنمائش کا اہتما م کررہاہے ۔ کیمکلز اور فرٹیلائزرس کے مرکزی وزیر جناب سدانندگوڈااس تین روزہ کانفرنس کا افتتاح کریں گے اور مرکزی وزیر مملکت جناب من سکھ منڈاویابھی کانفرنس سے خطاب کریں گے ۔
اس کانفرنس کا موضوع ہے انڈیا فارما :سستی اورمعیاری حفظان صحت اور انڈیا میڈیکل ڈیوائس کے چیلنجوں کو پوراکرنا :عام حفظان صحت کے لئے سستی ذمہ دار اور معیاری میڈیکل آلات کو فروغ دینا ۔
اس کانفرنس کا مقصد اختراع کی حوصلہ افزائی کرنا ہے تاکہ سب کے لئے معیاری حفظان صحت کی لاگت کو کم کیاجاسکے اور ہندوستان میں طبی آلات کے شعبے کے شراکت داروں مرکز ، اور ریاستی سرکاروں سرکردہ کاروباری سربراہوں اور صنعتی اکیڈمیوں کے چوٹی کے ایگزیکٹیواوردنیاکے ماہرین کوعالمی سرمایہ کاری برادری سے جوڑنے کا پلیٹ فارم فراہم کیاجاسکے ۔
اس کانفرنس کا مقصد طبی الیکٹرانکس ، آلات ،صحت کی تشخیص ، اسپتالوں اور سرجیکل آلات کو شامل کرکے صارفین پرمرکوز مینوفیکچرنگ کو فروغ دینا ہے۔ اس کا یہ بھی مقصد ہے کہ ہماری الیکٹرانکس ٹکنالوجی کی ترقی اور مینوفیکچرنگ کی بنیاد کو بااختیاربنانےکے لئے ایک ایکوسسٹم تشکیل دینے کی سمت ٹکنالوجی ڈیماسٹریشن اوربحث ومباحثہ کرنا ہے ۔
یہ اس طرح کی پانچویں کانفرنس ہے جس کا اہتمام پہلی مرتبہ گجرات کی ریاست میں کیاجارہاہے ۔ جو اس پروگرام کے لئے ساجھیدارریاست بھی ہے ۔
ہندوستانی دواسازی کی مارکیٹ وولیوم کے اعتبارسے تیسرے سب سے بڑی مارکیٹ ہے اور ویلیو کے اعتبارسے 13ویں سب سے بڑی مارکیٹ ہے ۔ ہندوستان دنیابھرمیں جینرک دواوں کا سب سے بڑا سپلائر ہے اسی طرح ہندوستان میں میڈیکل ڈیوائس کی صنعت کی قدر5.2ارب امریکی ڈالرہے اور اس کا ہندوستانی حفظان صحت کی صنعت میں تقریبا 96.7ارب امریکی ڈالر کا حصہ ہے ۔
کانفرنس کے دوران دواسازی اور طبی آلات پربھی ایک نمائش کا اہتمام کیاجائے گا۔ دواسازی اور میڈیکل دیوائس کی 200سے زیادہ کمپنیاں نمائش میں حصہ لیں گی جب کہ تین روزہ کانفرنس میں دنیا بھرکے 5ہزارسے زیادہ دواسازی اوربائیوٹکنالوجی کے پیشہ ورافراد شرکت کریں گے ۔
صحت اور خاندانی بہبود کی وزارت
صحت کے شعبے میں مصنوعی ذہانت  پر اپ ڈیٹ
ایمس دہلی، پی جی آئی ایم ای آر چنڈی گڑھ اور ایمس رشی کیش مصنوعی ذہانت کے لیے سنٹر آف ایکسی لینس کے طور پر
آیوشمان بھارت ڈیجیٹل مشن صحت کے اعداد و شمار کے انٹرآپریبلٹی کی سہولت فراہم کرتے ہوئے لانگیٹیوڈنل الیکٹرانک ہیلتھ ریکارڈ  تخلیق کرتا ہے
صحت کی وزارت نے حال ہی میں ایمس دہلی، پی جی آئی ایم ای آر چنڈی گڑھ اور ایمس رشی کیش کو بھی مصنوعی ذہانت کے لیے مرکز امتیاز کے طور پر نامزد کیا ہے، جس کا مقصد صحت میں مصنوعی ذہانت پر مبنی حل کی تخلیق اور استعمال کو فروغ دینا ہے۔ حکومت ہند نے آیوشمان بھارت ڈیجیٹل مشن  کا آغاز کیا ہے، جس کا مقصد ایک ایسا پلیٹ فارم بنانا ہے جو صحت کے ماحولیاتی نظام کے اندر صحت کے ڈیٹا کے باہمی تعاون کی صورت حال پیدا کرے، تاکہ ہر شہری کا لانگیٹیوڈنل الیکٹرانک ہیلتھ ریکارڈ  بنایا جا سکے۔
اے بی ڈی ایم کے تحت، متعدد اندراجات اس بات کو یقینی بنانے کے لیے کی جاتی ہیں کہ ڈیٹا سائلو کو توڑا جا سکے اور شہری کا لانگیٹیوڈنل الیکٹرانک ہیلتھ ریکارڈ  بنایا جائے۔ مزید یہ کہ صحت خدمات کی کارکردگی کو بہتر بنانے کی ضرورت کے مطابق یہ جدید ترین ٹیکنالوجیز جیسے مصنوعی ذہانت، آئی او ٹی، بلاک چین وغیرہ کو موجودہ ہیلتھ آئی ٹی ایپلی کیشنز کے ساتھ مربوط کرے گا۔
نیتی آیوگ نے ہندوستان کے لیے مصنوعی ذہانت پر دو نقطہ نظر والے دستاویزات شائع کیے ہیں، فروری 2021 میں ’’ذمہ دار اے آئی‘‘ اپروچ دستاویزات اور اگست 2021 میں ’’ذمہ دار مصنوعی ذہانت کے لیے عملی اصول‘‘۔
صحت اور کنبہ بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔
وزارت آیوش
آیوش کی وزارت نے آیوش-64 اور کاباسورا کدنیر کی تقسیم کے لئے ملک گیر سطحی مہم شروع کی
کووڈ-19 کی دوسری لہر سے نمٹنے کے لئے وزارت کی نئی پہل
اہم توجہ اسپتال کے باہر کے کووڈ-19 مریضوں پر
ملک میں کووڈ-19 انفیکشن کی دوسری لہر سے ٹھوس طریقے سے نمٹنے کے لئے آیوش کی وزارت آج سے بڑے پیمانے پر ایک ملک گیر سطح کی مہم شروع کررہا ہے تاکہ اپنی پولی ہربل آیورویدک دوا آیوش 64 اور سدھا دوا کا باسورا کدنیر کو کووڈ-19 سے متاثر مریضوں  کو تقسیم کیا جاسکے۔ ان دواؤں کی فعالیت اور اثر پذیری کثیر- سینٹر کلینیکل آزمائش میں ثابت ہوچکی ہے۔ نوجوانوں کے امور اور کھیلوں کے مرکزی وزیر مملکت  جناب کرن رجیجو کے ذریعے شروع کی جارہی کثیر اسٹیک ہولڈر مہم اس بات کو یقینی بنائے گی کہ دوائیں ایک شفاف اور مؤثر ڈھنگ سے ضرورت مندوں تک پہنچنی ہیں۔ اس مہم میں اصل شراکت دار سیوا بھارتی ہے۔
کووڈ کی علامات، ہلکے اور معتدل طور سے متاثر مریض کے علاج میں کارگر ان آیورویدک دواؤں کی ملک گیر تقسیم کی ایک جامع حکمت عملی بنائی گئی ہے جسے مرحلے وار طریقے سے لاگو کی جائے گی۔ اس کے لئے آیوش کی وزارت کی نگرانی میں کام کرنے والے مختلف اداروں کے باقاعدہ نیٹ ورک کا استعمال کیا جائے گا اور اس کی سیوا بھارتی کے ملک گیر نیٹ ورک کے ذریعے حمایت کی جائے گی۔
قابل غور بات یہ ہے کہ جب سے ملک میں کووڈ-19 عالمی وبا کی لہر آئی ہے تب سے آیوش کی وزارت نے کووڈ-19 کو کنٹرول کرنے اور اس سے نمٹنے کے لئے بہت سے اقدام کیے ہیں۔ آیوش کی وزارت کووڈ-19 کے خلاف لڑائی میں صحت وخاندانی بہبود کی وزارت کے اشتراک سے کام کررہی ہے۔ آیوش -64 اور کاباسورا اور کدنیر کی تقسیم کے لئے ایک ملک گیر مہم شروع کرنے کی آیوش کی وزارت کی تازہ ترین پہل کے ساتھ ہندوستان کا مقصد کووڈ-19 عالمی وبا کے خلاف لڑائی میں اپنی پوزیشن مستحکم کرنا ہے۔
آیوش کی وزارت کے ذریعے مختلف سطحوں پر کی جارہی کوششوں کو کارگر بنانے کے لئے اور اس طرح کی پہل کے لئے تیار کرنے اور فروغ دینے کے لئے سینئر ماہرین کے ایک گروپ کے ساتھ ایک انٹر-ڈسیپلنری آیوش ریسرچ اینڈ ڈیولپمنٹ ورک فورس پہلے سے ہی کام کررہا ہے۔ کووڈ-19 کے اثر کو کم کرنے اور اس کےعلاج میں آیوش طریقہ کار کے رول کو سمجھنے کے لئے کئی طبی اور مشاہداتی مطالعات کیے گئے ہیں، جبکہ آیوش-64 پر مختلف مطالعات کیے گئے ہیں۔ یہ ایک آیورویدک فارمولہ ہے جسے آیورویدک سائنسز میں تحقیق کی سینٹرل کونسل نے تیار کیا ہے۔ کاباسورا کدنیر ایک کلاسیکل سدھار فارمولہ ہے۔
وزارت نے نیشنل کلنیکل مینجمنٹ پروٹوکول: کووڈ-19 میں آیوروید اور یوگا طریقہ کار کی شمولیت کے لئے ایک انٹر ڈسیپلنری کمیٹی بھی قائم کی ہے، جس کی صدارت آئی سی ایم آر کے سابق ڈائریکٹر جنرل ڈاکٹر وی ایم کٹو چ کے ذریعے کی گئی۔
...............................................................
ش ح،ح ا، ع ر
07-05-2021
U-4277
(Visitor Counter : 223